Luise Rainer

Luise Rainer (født 12. januar 1910 i Düsseldorf i Tyskland, død 30. desember 2014 i London i England) var en tysk og amerikansk skuespiller som var den første som vant to Oscar på rad. Hun vant for rollen som Anna Held i filmen Den store Ziegfeld (1936) og for rollen som O-Lan i filmen Den gode jord (1937). De neste filmene hun spilte i ble ikke suksessfulle. Rainer var misfornøyd med rollene hun ble tilbudt og valgte å forlate Hollywood. Hun blir av mange regnet som ett av de første ofrene for den såkalte Oscar-forbannelsen. Rainer har fått en stjerne på Hollywood Walk of Fame.

 Liv og virke 
 Bakgrunn 
Luise Rainer var datter av den fremgangsrike forretningsmann Heinrich Rainer og hans hustru Emilie, begge jøder. I løpet av barndommen flyttet hun med femilien først til Hamburg og senere til Wien. Hun hadde to brødre.

Hun interesserte seg tidlig for show business og var svært sportslig. Hun beskrev senere sin far som «tyrannisk» og «besitzergreifend», men moren, som var pianist, som «elskelig» men svært avhengig av sin mann. Luise Rainer fant et påskudd til å vende tilbake til fødebyen Düsseldorf og tok der årene 1927 til 1928 utdannelse til teaterskuespillerinne ved Hochschule für Bühnenkunst, som var tilsluttet Schauspielhaus Düsseldorf ledet av Louise Dumont og Gustav Lindemann.

 Skuespillerkarriere 
Hennes far var motstander av at hun skulle arbeide som skuespillerinne og kalte henne derfor for «hore».

Hun hadde et første engasjement fra 1928 til 1931 ved Schauspielhaus i Düsseldorf. I de påfølgende år var hun med i sine første filmer, blant dem i 1932 Sehnsucht 202 og Madame hat Besuch. Max Reinhardt engasjerte henne så for Theater in der Josefstadt i Wien. I Wien fikk hun en strålende mottagelse av teaterbesøkerne. Hun spilte også i filmer i Østerrike. Der ble hun så oppdaget av talentspeidere fra Metro-Goldwyn-Mayer. De fikk henne til å tegne en treårs kontrakt i Hollywood i 1935. Mange regissører forestilte seg at hun kunne ble en ny Greta Garbo, MGMs den gang ledende kvinnelige filmstjerne.

Hennes første amerikanske film var Escapade i 1935. Hun spilte så i filmen Den store Ziegfeld (1936) og i filmen Den gode jord (1937), og fikk Oscar for sine prestasjoner i disse filmene. I den siste filmen spilte hun den kinesiske nøkkelpersonen i den nobelprisvinnende Pearl Bucks roman Den gode jord.  Men de neste filmene hun spilte i ble ikke noen suksesser. Etter to Oscars ble det nokså vanskelig å leve opp til forventningene om å toppe dette.

MGM og Rainer ble skuffet med hverandre, og etter de tre årene avsluttet hun sin Hollywood-karriere og vendte tilbake til Europa. Noe som kan ha bidratt til hennes raske fall fra høydene kqan ha vært at hun hadde en dårlig rådgiver i sin ektemann, skuespillforfatteren Clifford Odets,Affron, Charles, and Edelman, Rob. International Dictionary of Films and Filmmakers, St. James Press (1997) pp. 997–999, og at hennes produsent, Irving Thalberg, som hun satte meget høyt, døde brått i en alder av 37 år.

Louise Rainer trakk seg helt tilbake fra filmen i 1943 - skjønt hun ble overtalt til noen småroller senere i livet. Hun døde av lungebetennelse i sitt hjem i London den 30. desember 2014. Hun ble 104 år gammel.

 Filmografi 
+ Film År Tittel Rolle Notater 1932 Sehnsucht 202 Kitty  Madame hat Besuch   1933  Heut' kommt's drauf an Marita Costa  1935  Skandale Leopoldine Dur  1936 Den store Ziegfeld Anna Held Oscar for beste kvinnelige hovedrolleNew York Film Critics Circle Award for beste kvinnelige hovedrolle 1937  Den gode jord O-Lan Oscar for beste kvinnelige hovedrolle Høk over høk Grevinne Olga Mironova  Den store by Anna Benton 1938  Mademoiselle Frou-Frou Gilberte «Frou Frou» Brigard  Den store vals Poldi Vogelhuber  Dramatic School Louise Mauban  1943  Hostages Milada Pressinger  1954 Der erste Kuß   1997 Spilleren Bestemor 

+ Fjernsyn År Tittel Rolle Notater 1949Episode: «Trapeze»By CandlelightElizabeth TV-film 1950Sunday Night TheatreNinaEpisode: «The Seagull» 1951Faith Baldwin Romance TheatreEpisode: «Woman Overboard»1952Schlitz Playhouse of StarsStuepike Episode: «Love Came Late»1950–1953Lux Video TheatreCaroline / Fru Page2 episoder1954SuspenseEpisode: «Torment»1965Combat!Grevinne De Roy Episode: «Finest Hour»1984KjærlighetsskipetDorothy Fielding Episode: «The Lady and the Maid/Love Is Blind/The Babymakers»1991A DancerAnna TV-film

 Referanser 

 Eksterne lenker 


Kategori:Tyske skuespillere
Kategori:Skuespillere fra USA
Kategori:Oscar-vinnere (hovedrolle)
Kategori:Hollywood Walk of Fame
Kategori:Hundreåringer
Kategori:Personer fra Wien
Kategori:Personer fra Hamburg
Kategori:Personer fra Düsseldorf